પોલીસસૂત્રોથી પ્રાપ્ત થતી માહિતી અનુસાર રવિવારે સિદ્ધપુર શહેરના રેલ્વે સ્ટેશન વિસ્તારમાં આવેલા મહાલક્ષ્મી ગેસ્ટહાઉસમાં બે શખ્સો પોલીસ જેવો પહેરવેશ ધારણ કરી ગયા હતા અને મહાલક્ષ્મી ગેસ્ટહાઉસના માલિક શૈલેષભાઈ પંચોલી પાસે જઈ તમે અહીં કુટણખાનું ચલાવો છો અને નાની ઉંમરના છોકરી-છોકરાઓને રૃમ ભાડે આપો છે તેવી બાતમી હોવાથી રેડ કરવાની છે અમે અમદાવાદ ક્રાઈમ બ્રાન્ચમાંથી છીએ અને નીચે ગાડીમાં અન્ય્ સાહેબો તથા પત્રકાર મેડમો બેઠા છે જેઓ તમારી પર ગુનો નોંધી તમારું ગેસ્ટહાઉસ સીલ કરી દઈ તમને ફીટ કરી દઈ મીડીયામાં બદનામ કરશે તેવી ધાકધમકી આપતાં ડરી ગયેલા જેથી નકલી પોલીસે ૧ લાખની માંગણી કરતાં આખરે મામલો સગેવગે કરવાના ગેસ્ટહાઉસ માલિક પાસેથી ૩૪૦૦૦ રૃપિયા લઈ બાજુમાં આવ્યા હતા.